TVD ยิ้ม รายได้การขาย-บริการเพิ่ม อวดกำไร Q2/58 โต 85%
TVD โชว์กำไรไตรมาส 2/58 พุ่ง 85% หลังรายได้จากการขายและบริการเพิ่มขึ้น อย่างไรก็ตามงวดครึ่งปีแรกกำไรยังลดลงกว่า 60%
13 ส.ค. 2558

บริษัท ทีวี ไดเร็ค จำกัด (มหาชน) หรือ TVD รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 11.45 ล้านบาท หรือมีกำไรสุทธิ 0.01762 บาทต่อหุ้น เพิ่มขึ้น 85.10% จากช่วงเดียวกันของปีก่อนที่มีกำไรสุทธิ 6.19 ล้านบาท หรือมีกำไรสุทธิ 0.01317 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 11.52 ล้านบาท หรือ 0.01772 บาทต่อหุ้น ลดลง 63.75% จากช่วงเดียวกันของปีก่อนที่มีกำไรสุทธิ 31.77  ล้านบาท หรือ 0.0676 บาทต่อหุ้น
 
ทั้งนี้กำไรในไตรมาสดังกล่าวที่ปรับขึ้นเนื่องจากมีรายได้จากการขายและบริการเพิ่มขึ้น แม้ต้นทุนขายสินค้าและบริการเพิ่มขึ้น แต่่าใช้จ่ายในการขายและบริหารลดลง